Sapérangan gedhé nonlogam tinemu ing pérangan dhuwur tabel périodik, kajaba hidrogen kang dumunung ing pérangan kiwa dhuwur bebarengan karo logam alkali. Ora kaya unsur logam kang wujud konduktor listrik, nonlogam racaké duwé sipat insulator utawa semikonduktor. Nonlogam bisa mbentuk ikatan ion karo narik elektron saka logam, utawa ikatan kovalen karo nonlogam liyané. Oksida nonlogam duwé sipat asem.